ইন্টারস্টেলার (চলচ্চিত্র)
ইন্টারস্টেলার ২০১৪ সালের মহাকাব্যিক বৈজ্ঞানিক কল্পকাহিনি চলচ্চিত্র। এটি পরিচালনা করেছেন ক্রিস্টোফার নোলান এবং অভিনেয়ে ছিলেন ম্যাথু ম্যাকনাহে, অ্যান হ্যাথাওয়ে, জেসিকা চ্যাস্টেইন, ম্যাকেনজি ফয়, জন লিথগউ, মাইকেল কেইন প্রমুখ। এই চলচ্চিত্রে মানবতাকে টিকিয়ে রাখার জন্য একদল মহাকাশচারী একটি বাসযোগ্য গ্রহের অনুসন্ধানে ক্ষুদ্রবিবরের (ওয়ার্মহোল) মধ্য দিয়ে ভ্রমণ করে। ক্রিস্টোফার এবং জোনাথান নোলান দুই ভাই চলচ্চিত্রটির চিত্রনাট্য রচনা করেন। মূলত ২০০৭ সালে এই চিত্রনাট্যটি পরবর্তীতে ক্রিস্টোফারের সহযোগীতায় জোনাথান আরো উন্নত করে তোলেন। চলচ্চিত্রটি প্রযোজনায় ছিলেন ক্রিস্টোফার নোলান, তার স্ত্রী ইমা টমাস এবং লিন্ডা অবস্ট। তাত্ত্বিক পদার্থবিজ্ঞানী কিপ থর্ন বৈজ্ঞানিক পরামর্শকারী এবং নির্বাহী প্রযোজক হিসেবে কাজ করেন, যিনি চলচ্চিত্রটিকে আরো অণুপ্রাণিত করে তোলেন।